ClitorideŁa ze prezente anca inte i strusi e inte i mamifari de seso femenino. A'l contrario de'l pene, el só omòłogo mascołin , ła clitoride normalmente no ła contien ła vertura distałe de l'uretra, e no ła ga mìa nesun roło inte ła minsion e inte ła reprodusion. In serti animałi , fra i cuałi ła iena, ła clitoride ła ze partegołarmente granda: ła vien uzada anca par ła minsion, el copiamento e el parto. Acna inte i mamifari, fra cui i łemuri e łe simie ranjo, ła clitoride ła rezulta de dimension notévołe. El primo anatomista a darghene na conpleta descrision anatòmega e funsionałe A ze stà Georg Ludwig Kobelt. Ła clitoride ła fa parte dei organi eretiłi de l'aparado zenitałe femenin, insenbre ai bulbi de'l vestibolo. El ze un organo inpari e mediano, situà inte ła porsion anterosuparior de ła pota, a'l de soto de ła comesura anteriore dei łavri . a ga na parte łibara de forma siłindroide de łonghesa 2-3 cm e diametro de 6-7 mm che i aumenta durando l'ecitasion sesuałe. Ła ze costituìa da do corpi cavernozi de ła clitoride, che i forma un organo ùnego, dito corpo de ła clitoride, che'l se porta insima e in vanti, par repiegar po in baso, termenando co un glande soramontà da un prepusio clitorideo. A ze propio i corpi cavernozi de'l clitoride che i ghe ne parmete l'aumento de dimension durando l'esitasion sesuałe, co i stesi mecanizmi che i avien inte i corpi cavernozi de'l pene. L'inervasion sensitiva de ła clitoride, partegołarmente bondanrte, ła ze asegurada dai nervi provenjienti dai do nervi pudendi interni e i decore so ła suparfise de'l clitoride fin a termenar inte'l glande. In tuta ła clitoride, co màsema fisesa inte'l só glande, eziste in nùmaro notévołe corpuscołi sensidivi de varia natura, cofà cuełi de Meissner, de Pacini, de Krause ecc.). Ła ze ancorada a ła sinfizi pùbega tramide el łigamento suspensorio de ła clitoride. Da'l ponto de vista de'l zviłupo enbrionał ła clitoride ła ga l'istesa orìzene de'l pene. Ła ze infati anca ciamada "pene arcàego". Ła conosensa de ła clitoride e de ła só anatomia carsa ła ze scarsa respeto a cueła de n'altri organi sesuałi e ła ze influensada in modo sinjifegadivo da łe parsesion culturałe de 'sto organo. Na major educasion a'l revardo ła podarìa jutar a suparar i zudisi asosiài a'l corpo femenino e a'l piaser sesuałe femenino; cofà par ezenpio, el fato che ła masturbasion femenina ła sipia un tabù. Ła clitoride no ła partesipa a ła funsion reprodutiva. N'oportuna stimołasion atuada inte'l glande de ła clitoride ła porta ła dona a l'orgazmo. Fin a tenpi resenti A venjiva eroneamente definìi do tipi de orgazmo par ła dona, cueło clitorideo e cueło vazinałe. Un studio condoto so un sazo de vołontarie da Foldes e Buisson e intitołà el porta a'l suparamento de ła distinsion tra i do orgazmi, sostenjendo che l'orgazmo el ze senpre zenarà da ła clitoride. L'orgazmo inpropriamente dito vazinałe el sarìa provocà da ła stimołasion par fregametno indireto de ła clitoride mèdema. Soło el 25% de łe donne łe sparimenta regołarmente l'orgazmo durando ła penetrasion vazinałe. L'esision de ła clitoride ła ze eroneamente ciamada sirconsizion femenina. Cuando, oltra a l'esision de ła clitoride, A se ga l'ablasion dei grandi łavri e el restrénzimento co sumario intarvento serùzego ocluzivo de l'orifisio vazinałe, A se parla de infibułasion.